**VISPĀRĪGĀ VIENOŠANĀS**

par degvielas piegādi Daugavpils pilsētas pašvaldības iestādēm un kapitālsabiedrībām

Daugavpilī, 2016.gada 25.februārī

**Daugavpils pilsētas dome**, reģ.Nr.90000077325, juridiskā adrese: Krišjāņa Valdemāra iela 1, Daugavpils, Domes izpilddirektores **Ingas Goldbergas** personā, kura rīkojas uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1punkta un Domes 2015.gada 12.novembra rīkojuma Nr.308 „Par iepirkumu komisijas izveidošanu” 3.punkta pamata, (turpmāk – **Pasūtītājs)**, no vienas puses, un

**Sabiedrība ar ierobežotu atbildību „INGRID A”**, reģ.Nr.41503003476, tās valdes priekšsēdētāja **Aleksandra Grahovska** personā, kurš rīkojas uz Statūtu pamata ar tiesībām pārstāvēt kapitālsabiedrību atsevišķi, (turpmāk– **Piegādātājs)**,no otras puses, (abi kopā – Puses),

pamatojoties uz Piegādātāja atklātajamkonkursam „Degvielas piegāde Daugavpils pilsētas pašvaldības iestādēm un kapitālsabiedrībām 2016.gadā”, identifikācijas numurs DPD 2015/139 (turpmāk – konkurss) iesniegto piedāvājumu,

ņemot vērā Daugavpils pilsētas domes Iepirkuma komisijas 2016.gada 10.februāra lēmumu (prot.Nr.7), Publisko iepirkumu likuma 1. panta 15. punktu un 65. pantu, noslēdz Vispārīgo vienošanos (turpmāk – Vienošanās) par turpmāk minēto:

1. **Vienošanās priekšmets** ir degvielas piegāde tām Daugavpils pilsētas pašvaldības budžeta iestādēm un kapitālsabiedrībām (turpmāk – Lietotāji), kuras bija pieteiktas konkursā un norādītas Vienošanās pielikumā.
2. Degvielas piegāde notiek atbilstoši pretendenta konkursam iesniegtajam tehniskajam piedāvājumam (1.pielikums), Finanšu piedāvājumam un tam pievienotajam paredzamās līgumcenas aprēķinam katrai iestādei un kapitālsabiedrībai (2.pielikums).
3. Parakstot Vienošanos Piegādātājs iegūst tiesības slēgt degvielas piegādes līgumus ar Lietotājiem, bet Lietotāji prasīt šāda līguma noslēgšanu. Degvielas piegādes līgumi ar Lietotājiem slēdzami tādā redakcijā, kāda noteikta Vienošanās 3.pielikumā. Pieļaujamas nebūtiskas korekcijas un atkāpes, kas neietekmē līguma būtību.
4. Kopējais prognozējamais iegādājamais **A95 markas benzīna** apjoms Vienošanās darbības termiņa laikā ir **137 082 litri**, kas atbilstoši Piegādātāja finanšu piedāvājumam skaitliskā izteiksmē veido **EUR 118 178,39**.
5. Kopējais prognozējamais iegādājamais **dīzeļdegvielas** apjoms Vienošanās darbības termiņa laikā ir **407 155 litri**, kas atbilstoši Piegādātāja finanšu piedāvājumam skaitliskā izteiksmē veido **EUR 316 563,01**.
6. Kopējā paredzamā līgumcena sastāda **EUR 434 741,40** (četri simti trīsdesmit četri tūkstoši septiņi simti četrdesmit viens *euro* un 40 centi) bez PVN.
7. Katrs Lietotājs patstāvīgi norēķinās par iegādāto degvielu.
8. Degvielas cena ir vienāda ar degvielas mazumtirdzniecības cenu. Atlaide katram degvielas litram ir nemainīga (fiksēta) visā Vispārīgās vienošanās darbības laikā.
9. Piegādātājs nodrošina fiksētu atlaidi katram iegādātajam A95 markas benzīna litram **EUR 0,0579** apmērā bez pievienotās vērtības nodokļa un katram dīzeļdegvielas litram **EUR 0,0835** apmērā bez pievienotās vērtības nodokļa.
10. Pasūtītājam nav pienākums Vienošanās darbības laikā patērēt visu plānoto degvielas apjomu.
11. Pasūtītājam ir tiesības prasīt pārdot papildu degvielas apjomu, kas nepārsniedz **10 % (desmit procentus)** no kopējā maksimāli prognozētā apjoma ar konkursā piedāvāto fiksēto atlaidi.
12. Vienošanās stājas spēkā **2016.gada 1.martā** un ir spēkā līdz **2016.gada 31.decembrim.**
13. Degvielas piegādes līgumi tiek slēgti uz Vienošanās darbības termiņu.
14. Puses var izbeigt šo Vienošanos ierakstītā pasta sūtījumā ar paziņojuma par izsniegšanu nosūtot informatīvu vēstuli otrai Pusei divus mēnešus iepriekš.

Pielikumā: 1. Tehniskais piedāvājums;

2. Finanšu piedāvājums;

3. Degvielas piegādes līguma projekts;

4. Sadarbības līguma kopija.

1. Pušu paraksti:

**PASŪTĪTĀJS: PIEGĀDĀTĀJS:**

**Daugavpils pilsētas dome SIA „INGRID A”**

reģ.Nr.90000077325 reģ.Nr. 41503003476

K.Valdemāra ielā 1, Daugavpilī, LV-5401 Vaļņu iela 2, Daugavpils, LV-5401

AS SEB banka AS SEB banka

Kods: UNLALV 2X Kods: UNLALV 2X

Konts: LV10 UNLA 0005 0111 3052 6 Konts: LV34 UNLA 0005 0034 6777 3

Domes izpilddirektore Valdes priekšsēdētājs

I.Goldberga A.Grahovskis